Predkladacia správa 

	Vláda SR svojím uznesením č.134/2001 k  návrhu na zmenu bodu B.2. uznesenia vlády SR č.623 zo dňa 14. 7. 1999 uložila ministrovi financií predkladať každoročne na rokovanie vlády SR Správu o čerpaní úverov so štátnou zárukou, o rozsahu plnenia zo štátneho rozpočtu a o rizikách plnenia v nasledujúcom období.
	
Predkladaný materiál obsahuje prehľad o prevzatých štátnych zárukách za bankové úvery poskytnuté podnikateľským subjektom v nadväznosti na limit štátnych záruk schválený zákonom o štátnom rozpočte na rok 2002, prehľad o realizovaných štátnych zárukách a príjmoch z realizovaných štátnych záruk za rok 2002, informáciu o činnosti Úverového a záručného výboru vlády SR, informáciu o vykonaných postupoch a opatreniach pri zabezpečovaní správy realizovaných štátnych záruk v roku 2002. V súvislosti s obmedzením preberania nových štátnych záruk, v nadväznosti na programové vyhlásenie vlády a sprísnený režim správy štátnych záruk, vyplývajúci zo zákona o štátnom dlhu a štátnych zárukách, správa analyzuje aj riziká štátnych záruk v nasledujúcom období a rozsah limitu s jeho predpokladaným čerpaním v roku 2003.

	Správa nemá priamy finančný, ekonomický, environmentálny vplyv, ani vplyv na zamestnanosť.